છેલ્લાં કેટલાંક વર્ષોથી અમદાવાદમાં મોટા ઉપાડે 'પતંગ ઉત્સવ' ઉજવાય છે ને પ્રચાર ભૂખ્યું સરકારી તંત્ર મહિના અગાઉથી એની તૈયારીમાં લાગી જાય છે પરંતુ સુરેન્દ્રનગર જિલ્લાના રણ વિસ્તારમાં આવેલા ચાર હજારની વસતિ ધરાવતા ઓડુ ગામમાં ૧૮૮૨ થી એટલે છેલ્લાં ૧૩૨ વર્ષથી ૨૯ ડિસેમ્બરે અનોખો પતંગ મેળો યોજાય છે જેમાં અગરિયા પરિવારો અને ખારા ઘોડા, મીઠા ઘોડા તથા અન્ય ગામના હિંદુ-મુસ્લિમ લોકો ઉમટી પડે છે.